لحدود الساعة قدر أمن العروي أنه يشد جوج مشتبه فيهم فقضية قتل مسن ومراتو، وإصابة سيدتين بطعنات خطيرة، وطفلة أصيبت فرأسها. الجريمة اللي وقعات ليلة الأحد الاثنين، وماتعرفاتش دوافعها، خلات جميع المصالح الامنية باقليم الناظور تستنفر عناصرها،هادشي لي مكن من اعتقال المشتبه فيه الاول اللي لقاو فالتريكو ديالو اثار الدم، وكانت تصرفاته مريبة. المشتبه فيه الثاني طلع من اقارب الضحايا، وتشد وتمت احالة الموقوفين على انظار الحراسة النظرية، في حين ترقد ضحيتين في قسم الانعاش بالمستشفى الحسني، ويتم تشريح جثتي الهالكين،في حين كتلقى الطفلة الصغيرة العلاج. جدير بالذكر أن إحدى السيدتين الي ناعسة فالانعاش، هي زوجة ابن المسنين اللي تقتلوا، وكانت عالقة هي وابنتها فالمغرب في حينالزوج فهولندا. 
جريمة العروي. البوليس شد جوج من المشتبه بيهم فالقتل.. وجوج ضحايا طلعو من الحاصلين فالمغرب